ವಿದ್ಯಾರ್ಥಿಗಳಿಗೆ ಕೊರೊನಾ ಢವಢವ ಟೆಸ್ಟ್ ಮಾಡಿಸಿ 5 ದಿನವಾದ್ರೂ ರಿಪೋರ್ಟೇ ಸಿಗ್ತಿಲ್ಲ ರಾಜ್ಯದಲ್ಲಿ ಕೊರೊನಾ ಕಂಟ್ರೋಲ್ಗೆ ಬರ್ತಿದ್ದಂತೆ ಕಾಲೇಜುಗಳನ್ನ ಆರಂಭಿಸಲಾಗಿದೆ. ವಿದ್ಯಾರ್ಥಿಗಳೂ ಕಾಲೇಜಿಗೆ ಹೋಗೋಕ್ಕೆ ಅಷ್ಟೇ ಎಕ್ಸೈಟ್ ಆಗಿದ್ದಾರೆ. ಆದ್ರೆ, ಕ್ಲಾಸ್ಗೆ ಎಂಟ್ರಿ ಕೊಡ್ಬೇಕಾದ್ರೆ ನೆಗೆಟಿವ್ ರಿಪೋರ್ಟ್ ಬೇಕೇ ಬೇಕು ಅಂತಾ ಶಿಕ್ಷಣ ಇಲಾಖೆ ಖಡಕ್ ಆರ್ಡರ್ ಮಾಡಿತ್ತು. ಅದರ ಬೆನ್ನಲ್ಲೇ 24 ಗಂಟೆಯಲ್ಲಿ ವಿದ್ಯಾರ್ಥಿಗಳಿಗೆ ಕೋವಿಡ್ ರಿಪೋರ್ಟ್ ಕೊಡ್ತೀವಿ ಅಂತಾ ಪಾಲಿಕೆಯೂ ಹೇಳಿತ್ತು. ಆದರೆ ಕಾಲೇಜು ಪ್ರಾರಂಭವಾಗಿ 5 ದಿನವಾಗ್ತಿದ್ರೂ ಪರೀಕ್ಷೆಗೆ ಒಳಗಾಗಿದ್ದ ವಿದ್ಯಾರ್ಥಿಗಳ ಕೋವಿಡ್ ಟೆಸ್ಟ್ ರಿಪೋರ್ಟ್ ಇನ್ನೂ ಸಿಕ್ಕಿಲ್ಲ. ವಿದ್ಯಾರ್ಥಿಗಳಿಗೆ ಕೊರೊನಾ ಕಾಟ ಇದ್ರಿಂದ ಕಾಲೇಜ್ಗೆ ಬರ್ಬೇಕು ಅಂತಿರೋ ವಿದ್ಯಾರ್ಥಿಗಳು ರಿಪೋರ್ಟೇ ಇಲ್ದೇ ಪರದಾಡುವಂತಾಗಿದೆ. ವಿದ್ಯಾರ್ಥಿಗಳ ಸಮಸ್ಯೆ ಇದಿಷ್ಟೇ ಅಲ್ಲ. ನೆಗೆಟಿವ್ ರಿಪೋರ್ಟ್ ಸಿಗದಿರೋದರ ಜೊತೆಗೆ ದಿನೇ ದಿನೇ ಕಾಲೇಜುಗಳಲ್ಲಿ ಕೊರೊನಾ ಕಾಟವೂ ಹೆಚ್ಚಾಗ್ತಿದೆ. ಕಾಲೇಜು ಶುರುವಾದ ದಿನದಿಂದ ಪಾಲಿಕೆ ಬೆಂಗಳೂರಿನ ವಿದ್ಯಾರ್ಥಿಗಳಿಗೆ ಕೊರೊನಾ ಟೆಸ್ಟ್ ಮಾಡ್ತಿದೆ. 4 ದಿನದಲ್ಲಿ ಬರೋಬ್ಬರಿ 18 ಸಾವಿರ ವಿದ್ಯಾರ್ಥಿಗಳಿಗೆ ಪರೀಕ್ಷೆ ನಡೆಸ್ತಿದೆ. ಈ 18 ಸಾವಿರ ವಿದ್ಯಾರ್ಥಿಗಳಲ್ಲಿ 57 ವಿದ್ಯಾರ್ಥಿಗಳಿಗೆ ಕೊರೊನಾ ಪಾಸಿಟಿವ್ ಬಂದಿದೆ. ಇನ್ನು, ಇಡೀ ರಾಜ್ಯದಲ್ಲಿ 70ಕ್ಕೂ ಹೆಚ್ಚು ವಿದ್ಯಾರ್ಥಿಗಳಿಗೆ ಕೊರೊನಾ ದೃಢವಾಗಿದ್ದು, ಇದ್ರಿಂದ ವಿದ್ಯಾರ್ಥಿಗಳು ಹಾಗೂ ಪೋಷಕರಲ್ಲಿ ಆತಂಕ ಎದುರಾಗಿದೆ.